
ANNEX I


[bookmark: _GoBack]BASES DEL  XXI PREMI DE NARRATIVA JUVENIL
CIUTAT DE TORRENT


1. Les obres concursants, de tema lliure, han de ser obligatòriament novel·les originals i inèdites, escrites en valencià i destinades a lectors entre 14 i 17 anys, d'una extensió entre 90 i 125 fulls de mida foli, mecanografiats a doble espai i per una sola cara. 

2. Els originals (amb l’única indicació del títol en la primera pàgina i de la categoria a la qual es presenten: narrativa juvenil o poesia) s’han de presentar exclusivament per mitjà del Registre Electrònic de l’Ajuntament de Torrent, a través  de la instància del tràmit (amb signatura digital o sense) En la sol·licitud s’ha d’adjuntar el PDF de l’obra original. En cas de presentar-hi més d’una obra, cal registrar cada original per separat. El termini de presentació finalitza el 13 d’octubre de 2023

3. Una vegada presentada l’obra, l’autor no la podrà retirar per a fer-hi correccions, per a ampliar-ne el text ni per cap altre motiu.

4. L'import dels premis és: un primer premi de 12.000 euros i un segon de 1.800 euros, en concepte de pagament de drets d'autor de la primera edició, en relació amb el contracte d'edició corresponent.

5. L'adjudicació dels premis la farà un jurat  format per persones de reconegut prestigi dins el món de la literatura i la lingüística i del qual també formaran part la regidora de Dinamització Lingüística de l’Ajuntament de Torrent i un representant de Caixa Rural Torrent.

6. El premis no podran ser dividits en cap cas; el jurat, però, podrà declarar-los no adjudicats.

7. No seran tingudes en compte les obres premiades en altres concursos o certàmens, ni podran presentar-s’hi els autors que hagen guanyat el primer premi en les cinc edicions anteriors. 

8. Tabarca Llibres ha de publicar les obres guanyadores en un termini no superior a tres mesos, comptadors des del dia de l'atorgament del premi. Hi ha de fer constar, en un lloc visible i de manera permanent, que es tracta dels Premis de Novel·la Juvenil Ciutat de Torrent.

9. L'Ajuntament de Torrent rebrà 400 exemplars de les obres publicades en concepte d'obsequi, per a la seua promoció i difusió particulars.

10. Tabarca Llibres tindrà opció preferent d'adquirir els drets de publicació de les obres presentades i no premiades. Aquesta opció es decidirà durant dos mesos, comptadors des del dia del veredicte, i així es comunicarà als autors corresponents.


11. La proclamació i el lliurament dels premis tindran lloc el dia que es determine en un acte públic organitzat per l'Ajuntament de Torrent.

12. La presentació d'una obra pressuposa l'acceptació d'aquestes bases i dels drets i de les obligacions que se'n deriven.



BASES DEL  XIV PREMI DE POESIA
CIUTAT DE TORRENT


1. Les obres que es presenten al Premi de Poesia han de ser originals i inèdites, escrites correctament en valencià.

1. Les obres que concursen al Premi de Poesia hauran de tindre una extensió normal de les obres d’aquest gènere (mínim 300 versos).

1. Els originals (amb l’única indicació del títol en la primera pàgina i de la categoria a la qual es presenten: narrativa juvenil o poesia) s’han de presentar exclusivament per mitjà del Registre Electrònic de l’Ajuntament de Torrent, a través de la instància del tràmit (amb signatura digital o sense). En la sol·licitud s’ha d’adjuntar el PDF de l’obra original. En cas de presentar-hi més d’una obra, cal registrar cada original per separat.  El termini de presentació finalitza el 13 d’octubre de 2023


1. Una vegada presentada l’obra, l’autor no la podrà retirar per a fer-hi correccions, per a ampliar-ne el text ni per cap altre motiu.

1. L'adjudicació dels premis la farà un jurat format per persones de reconegut prestigi dins el món de la literatura i la lingüística i del qual també formarà part la regidora de Dinamització Lingüística de l’Ajuntament de Torrent.

1. La proclamació i el lliurament dels premis tindran lloc el dia que es determine en un acte públic organitzat per l'Ajuntament de Torrent

1. L’import del premi de la convocatòria és de 3.000 euros en concepte de pagament de drets d'autor de la primera edició. L’obra serà publicada per Tabarca Llibres que hi ha de fer constar, en un lloc visible i de manera permanent, que es tracta del Premi de Poesia Ciutat de Torrent, en un termini no superior a tres mesos, comptadors des del dia de l'atorgament del premi.

1. El premis no podran ser dividits en cap cas; el jurat, però, podrà declarar-los no adjudicats.

1. No seran tingudes en compte les obres premiades ja en altres concursos, ni podran presentar-s’hi els autors que hagen guanyat el premi en les cinc edicions anteriors. 

1. L'Ajuntament de Torrent rebrà 400 exemplars de les obres publicades en concepte d'obsequi, per a la seua promoció i difusió particulars.

1. El fet de presentar les obres al Premi de Poesia Ciutat de Torrent implica l’acceptació d’aquestes bases.

